# Juan María Medina Ayllón

Juan María Medina Ayllón (Villanueva de la Reina, 17 d'agost de 1943 - Barcelona, 4 d'abril de 2022) va ser un escultor andalús que es va instal·lar a Catalunya.
L'any 1962 es va establir a Barcelona on va estudiar a l'escola de la Llotja i es va llicenciar a la facultat de Belles Arts de Sant Jordi de la Universitat de Barcelona. Des de 1987 és professor de Talla de Fusta al departament d'escultura de l'escola Llotja.
Ha realitzat exposicions a diversos països europeus i americans, així com encàrrecs com el Crist Ressuscitat per a l'església de Sant Pacià a Sant Andreu de Palomar, monument a Bonmatí (Girona) al fundador de la vila, la reintegració de dues corones gòtiques per al Saló del Consell de Cent de la Casa de la Ciutat de Barcelona, els models dels àngels-llum per a l'Alte Oper (Antiga òpera) de Frankfurt del Main i un Crist jacent per a l'ajuntament de Villanueva de la Reina (Jaén).
És l'autor d'un llibre sobre talla de fusta, de caràcter didàctic, en el qual a més d'un complet nombre d'exercicis per a progressar dins el camp de la talla s'explica la novetat del mètode Medina per a ampliació per punts d'una escultura.
L'any 2008 rep el Diploma de Mestre Artesà en l'especialitat d'escultor atorgat per la Generalitat de Catalunya.

## Obres

Obres seves es troben a diversos Museus:
* La Primavera. Museu de Belles Arts. Asunción (Paraguai)
* Eva. Museu d'Escultura de Kemijärvi (Finlàndia)
* Contraposició. Museu Nacional de Bahrain Bahrain
* Primavera. Ajuntament de Bardonecchia. Torí. (Itàlia)
* El Rapte d'Europa. Ajuntament de Sennori.Sardenya
* Venus Europea. Ajuntament de Salou (Tarragona)
* Quatre elements. Jardí públic. St.Blasien (Alemanya)
* L'Atleta. Parque Los Barrancos. Alloza (Terol)

## Premis

* 1980 Premi Costa Brava de Palamós (Girona)
* 1982 Premi Torre de Plata a Martorell (Barcelona)
* 1987 Primer Premi d'Escultura en Fusta a Bardonecchia (Itàlia)
* 1991 Premi del Públic i dels Escultors a la I Trienal Internacional de Resistència (Argentina)
* 1992 Medalla Josep Llimona de Barcelona
* 1994 Premi dels Escultors. Asunción (Paraguai)
* 1995 Premi del Públic a St. Blasien (Alemanya)
* 2001 Premi Margarita Sans del Cercle Artístic de Sant Lluc. Barcelona
* 2005 Medalla Josep Llimona. Barcelona
* 2010 Premi extraordinari al «Primer Encuentro de Talla madera en Ripollet» (Barcelona)
* 2011 Invitat d'Honor al XVII Saló Internacional d'Art d'Argelers (França)

## Referències

* 1 2 3 R. Arévalo, Manuel «El Cristo Yacente no procesionará este año en Villanueva de la Reina» (en castellà). Ideal, 02-04-2007.
* ↑ «Relació de Diplomes de Mestre Artesà». Arxivat de l'original el 2019-09-02. [Consulta: 7 setembre 2011].
* ↑ Navarro, Marcos «‘El Atleta’, un hombre desnudo, es la séptima obra escultórica de Alloza» (en castellà). Diario de Teruel, 15-10-2011 [Consulta: 25 octubre 2014].
* ↑ «Místico». resistencia.org/Fundación Urunday. Arxivat de l'original el 2015-10-05. [Consulta: 25 octubre 2014].
* ↑ «Homenaje a Medina Ayllón XVII Salon Internacional Arte Argeles-Sur Mer» (youtube), 2011. [Consulta: 26 octubre 2014].

## Bibliografia

* Antoni Gaudí (1852-1926) 1984 Barcelona, Fundació Caixa de Pensions ISBN 84 505 0683 2
* Volum III 1989 Diccionario Ràfols de Artistas Contemporáneos de Cataluña y Baleares, Barcelona, Edicions Catalanes SA ISBN 8486719 14 3
* Cercle Artístic Sant Lluc 1893-1923 Cent Anys, 1993 Barcelona, Ed. Generalitat de Catalunya Departament de Cultura

## Enllaços externs

* Diario La Nación, San José, Costa Rica Arxivat 2013-12-19 a Wayback Machine.